CELEX: 61970CJ0021
Language: da
Date: 1971-02-03
Title: Domstolens Dom (Anden Afdeling) af 3. februar 1971. # Eva Rittweger mod Kommissionen for De Europæiske Fællesskaber. # Sag 21-70.

DOMSTOLENS DOM (ANDEN AFDELING)
      AF 3. FEBRUAR 1971
      
         Eva Rittweger
      
      
         mod Kommissionen for De europæiske Fællesskaber
      
      Sag 21/70
      Processprog: Fransk
      
      Angående:
      
               a)
            
            
               Annullation af Kommissionens beslutning af 1. oktober 1969 om udnævnelse af Lenoch i en stilling som revisor.
            
         
               b)
            
            
               Annullation af afvisningen af 23. marts 1970 fra Kommissionens formand af sagsøgerindens klage af 26. januar 1970 over den nævnte udnævnelse.
            
         Domskonklusion:
      Kommissionens beslutning af 1. oktober 1969 om udnævnelse af Lenoch i en stilling som revisor, der havde været opslået ledig ved meddelelse KOM/102/69, og afvisningen af 23. marts 1970 fra Kommissionens formand af sagsøgerindens klage over nævnte udnævnelse annulleres.
      Generaladvokatens forslag til afgørelse:
      Udnævnelsen af Lenoch bør annulleres på grund af formmangler.
      Sammendrag
      
               1.
            
            
               Tjenestemand — ansættelse — forfremmelse — forflyttelse — intern udvælgelsesprøve — valgfrie metoder — forrang i forbold til den almindelige udvælgelsesprøve
               (Artikel 4 i vedtægten for EØF's tjenestemænd)
            
         
               2.
            
            
               Tjenestemænd — forfremmelse — administrationens bedømmelse af udeladte ansøgeres'kundskaber — obligatorisk meddelelse til de interesserede og indføjelse i deres ak/samlinger
               (Artiklerne 26 og 43 i vedtægten for EØF's tjenestemænd)
            
         
               1.
            
            
               Tjenestemandsvedtægtens artikel 4, stk. 3 opstiller kun én rangfølge, nemlig den der skal iagttages mellem på den ene side forflyttelsen, forfremmelsen eller den interne udvælgelsesprøve og på den anden side den almindelige udvælgelsesprøve, idet førstnævnte fremgangsmåder er sideordnede. Administrationen har derfor fortsat frihed til at foretrække en ansøger, som kun kan udnævnes ved forfremmelse, når den anser ham for mere egnet end de øvrige ansøgere, der ville kunne udnævnes i stillingen ved forflyttelse.
            
         
               2.
            
            
               Det er ikke foreneligt med tjenestemandsvedtægtens artikler 26 og 43 at udnævne en tjenestemand til en ledig stilling, når det sker på grundlag af et dokument med bedømmelser, der hverken har været indføjet i tjenestemændenes aktsamlinger eller er bragt til deres kundskab.